Drifting

Drifting er en motorsport som benytter seg av kjøreteknikken ved samme navn. Denne teknikken går ut på å få bilen til å overstyre slik at bakhjulene mister grepet mot underlaget, slik at bilen spinner gjennom svingene, samtidig som sjåføren kontrollerer denne bevegelsen (sladding). Med andre ord kan det sies at drifting er kontrollert sladding. Drifting er også den eneste motorsporten som er basert på dommere. Dommerne dømmer utøverne på vinkel, fart og røyk. Fredric Aasbo er en av verdens beste driftere. Han er i formula drift som er verdensmesterskapet. Der kjører de noe som heter tandem. Der skal to biler holde samme vinkel rundt en bane.

Historie 

Overstyring har i flere tiår blitt brukt i motorsporter som rally, motorsykkelløp og billøp på baner med løst underlag. Det er også mye brukt i stuntkjøring og ulike former for show- eller oppvisningskjøring.

Moderne drifting startet som en kjøreteknikk i All Japan Touring Car Championship for over 30 år siden. Føreren Kunimitsu Takahashi ble kjent for en kjøreteknikk hvor han traff apex (det punktet hvor bilen er nærmest det innerste punktet i en sving) i høy hastighet, og deretter driftet gjennom svingen, og på den måten opprettholdt han en høy hastighet. Dette sørget for at han vant flere mesterskap, og fikk horder av fans som likte synet av rykende dekk.

Drifting i Norge 
Drifting har i flere år vært populært i Norge, men først høsten 2006 fikk Norge sitt første organiserte driftingløp under NBF – Norges Bilsportforbund. I 2007 forstatte Drift Battle  med en norsk driftingserie, Drift Battle. Midtveis i sesongen brøt to av grunderne fra "Drift Battle" ut og startet Powerdrift, og samtidig endret Drift Battle navn til DriftGP. Sesongen 2007 ble det kjørt løp i både DriftGP og Powerdrift, og en rekke utøvere konkurrerte i begge serier. Regelverket for drifting i Norge er underlagt Norges Bilsportforbund.

Blant Norges mest profilerte førere er Kenneth Moen, som også har kjørt konkurranser og oppvisninger ellers i Europa. Sesongen 2007 gikk Kenneth Groth av med seieren i DriftGP, mens Fredric Aasbø vant Powerdrift-serien. I 2008 ble Aasbø og Team Japan Auto invitert til RedBull Drifting VM hvor han var en av 32 beste førere fra verden. Han endte opp på 11.-plass i denne VM runden 2008 med sin Japan Auto Supra!

Fredric Aasbø ble etter dette med videre i den kjente drifting-serien Formula Drift i USA og kom på en totalt 8 plass av 64 stk. Han er nå medlem av det velkjente laget "Team Need For Speed" og kjører for de en fabrikk sponset SCION TC. Fredric kjører fortatt for dette teamet i USA i 2012.

I Norge/Europa kjører Fredric for sitt Speedhunters sponsede "moderteam" Team Japan Auto med en Toyota Supra – med samme oppsett som Supraen han tidligere benyttet i USA.
Han vant med denne FormulaD i Dubai i 2011, over Tanner Foust og Chris Forsberg. Fredric Aasbø kjører nå i fd eller formula drift. Det er et verdensmesterskap i  drifting der de kjører tandem drift. Da er det da to biler som kjører ved siden av hverandre og skal holde en så bred og lang drift på en bane som er 500 m  - 1 km. Fredric Aasbø har kjempet seg mange ganger til seier, men i 2016 ble han verdensmester i Long Beach.

Drifting i populærkultur 
Drifting er en del av flere bilspill og filmer:
 The Fast and the Furious (film)
 Need for Speed (spill)
 Live for Speed (spill)
 Forza Motorsport (spill)
 Initial D (manga og anime)
 Gran Turismo 5  (spill)
 Assetto Corsa (spill)

Se også 
 Filmen The Fast and the Furious: Tokyo Drift, som handler om drifting
 Filmen Initial-D, som også handler om Drifting
Filmen Drifting livet, som ligger på NRK TV

Eksterne lenker 
 DriftGP – norsk driftingserie
 Powerdrift – norsk driftingserie
 Drifting.com: Amerikansk drift-portal
 Offisielle nettsider for den japanske driftingserien
 Offisielle nettsider for norsk drifting treff

Bilsport